**Programul „EURO 200" pentru acordarea unui ajutor financiar în vederea stimulării achiziționării de calculatoare se va derula şi în anul 2022**.

     Beneficiarii acestui program sunt elevii/studenții învățământului de stat sau particular acreditat, în vârstă de până la 26 de ani, care provin din familii cu un venit brut lunar de maximum 250 lei pe membru de familie, conform HG nr. 297/03.05.2018 pentru modificarea Normelor metodologice pentru aplicarea Legii nr. 269/2004 privind acordarea unui ajutor financiar în vederea achiziționării calculatoarelor, aprobată prin HG nr. 1294/2004 , publicată in Monitorul Oficial nr. 408/ 14.05.2018.

     Ajutorul se acordă o singură dată în cadrul unei familii. Pentru obținerea ajutorului aferent achiziționării unui calculator în baza Legii nr. 269/2004, beneficiarii întocmesc o cerere conform modelului prevăzut în anexa nr. 2 la Hotărârea de Guvern nr. 1294/2004, pe care o depun la unitatea /instituția de învățământ la care este înscris elevul/studentul.

     La stabilirea venitului brut lunar pe membru de familie se iau în calcul toate veniturile realizate de membrii familiei în luna precedentă depunerii cererii, cu excepția: alocației de stat, alocației familiale complementare și a alocației de susținere pentru familia monoparentală, bugetului personal complementar acordat persoanelor cu handicap, burselor de studii și burselor sociale, precum și a tuturor drepturilor sociale care, potrivit legii, sunt exceptate de la stabilirea altor drepturi și obligații.

     Stabilirea numărului de beneficiari se realizează în ordinea crescătoare a venitului brut lunar pe membru de familie, în limita sumelor alocate cu această destinație în bugetul Ministerului Educației, conform legislației în vigoare.

Vă informăm că:

* Depunerea cererilor și a documentelor doveditoare necesare accesării programului „EURO 200” se face fizic, la secretariatul unității sau prin intermediul poștei electronice.
* Documentele se vor trimite pe adresa de e-mail a responsabilului cu primirea și verificarea dosarelor: irinand96@yahoo.com

T**ERMENUL DE DEPUNERE A DOSARELOR ESTE DE 14 APRILIE 2022.**

**ACTE necesare Program “Euro 200”**

Pentru obținerea ajutorului aferent achiziționării unui calculator în baza Legii nr. 269/2004, cu modificările și completările ulterioare, părinții care doresc să se înscrie pot transmite la unitatea școlară, prin intermediul poștei electronice (e-mail) sau pot depune la secretariat până la data de **14 aprilie 2022, ora 16,** următoarele documente:

1) Cererea tip conform modelului prevăzut în anexa nr. 2 a Legii 269/2004, [descărcaţi aici, fişier doc;](https://www.chem.uaic.ro/files/File/2021-2022/euro-200/cerere-euro-200.doc)

2) Copie a certificatului de naștere  sau a actului de identitate al elevului;

3) Copii ale certificatelor de naștere sau ale actelor de identitate, după caz, ale celorlalți membri ai familiei;

4) Adeverință de la instituțiile de învățământ/unitățile din care să rezulte calitatea de elev sau student a celorlalți frați/surori, cu specificarea faptului dacă au beneficiat sau nu de această facilitate, deoarece **ajutorul se acordă o singură dată în cadrul unei familii**;

5) Acte doveditoare, în original, privind veniturile brute cu caracter permanent realizate de către membrii familiei în luna precedentă depunerii cererii – în original;

6) Declarația pe propria răspundere a părintelui în sensul că venitul brut lunar pe membru de familie se încadrează în plafonul prevăzut **(250 RON)** și că dispun de diferența de bani pentru achiziționarea unui calculator cu o configurație minimă standard;

7)  Adeverință din care să rezulte calitatea de elev.

**Clarificări de termeni**(conformart. 2 al Hotărârii de Guvern nr. 1.294/2004 pentru aprobarea Normelor metodologice pentru aplicarea Legii nr. 269/2004 privind acordarea unui ajutor financiar în vederea stimulării achiziționării de calculatoare):

               Termenul „familie” se referă la soțul și soția sau soțul, soția și copiii lor necăsătoriți, care locuiesc și gospodăresc împreună.

            Este asimilat termenului „familie” și situația persoanei necăsătorite care locuiește împreună cu copiii aflați în întreținerea sa, bărbatul și femeia necăsătoriți, cu copiii lor și ai fiecăruia dintre ei, care locuiesc și gospodăresc împreună.

                Prin termenul „copil” se înțelege copilul provenit din căsătoria soților, copilul unuia dintre soți, copilul adoptat, precum și copilul încredințat unuia sau ambilor soți ori dat în plasament familial ori pentru care s-a instituit tutelă sau curatelă potrivit legii.

 Pentru mai multe detalii, vă rugam să studiați legislația care reglementează Programul Euro 200:

-[Legea nr. 269/2004](http://legislatie.just.ro/Public/DetaliiDocumentAfis/64679) privind acordarea unui ajutor financiar în vederea stimulării achiziționării de calculatoare;

-Hotărârea Guvernului nr. 1.294/2004 pentru aprobarea Normelor metodologice pentru aplicarea Legii nr. 269/2004 privind acordarea unui ajutor financiar în vederea stimulării achiziționării de calculatoare;

-Hotărâre nr. 297 din 3 mai 2018  pentru modificarea Normelor metodologice pentru aplicarea Legii nr. 269/2004 privind acordarea unui ajutor financiar în vederea stimulării achiziționării de calculatoare, aprobate prin HG nr. 1294/2004;

-Hotărâre nr. 225 din 26 martie 2020 privind modificarea Normelor metodologice pentru aplicarea Legii nr. 269/2004 privind acordarea unui ajutor financiar în vederea stimulării achiziționării de calculatoare, aprobate prin HG nr. 1294/2004.